Placuit atque convenit inter domni Maioli, abbati Cluniensis cenobii, cum consensu fratrum, et ab alia parte Teutbert et uxore sua Maria, ut terrulas eorum inter se commutarent, quod ita et fecerunt. In primis dant Teotbert et uxore sua partibus Sancti Petri vinea que est in villa Cavaniaco sedit; ipsa vinea terminet a mane et a medium die terra [Johannis], a sero terra Sancti Petri, a cercio terra Arnalt; abet in longo perticas XX et VI, in uno fronte perticas V, in alio fronte IIII et pedes II et dimidio. Infra istas terminaciones, totum ad integrum vobis donamus, tradimus atque transfundimus, sine nullum contradicentem in omnibus. Et qui temptare vel calumniare presumpserit, auri uncia una componat; firma stabilis permaneat, cum stibulacione subnixa. Actum Lordoni. S. Teotbert et uxore sua, qui fierint et firmare rogaverunt. S. Aynono. S. Achart. S. Vuandalgerio. S. Custancius. S. Eldevert. S. Itbert et iterum Aynono. Benedictus scripsit, datavit die lunis, in mense decembrio, anno XIII regnante Loterio rege.